CELEX: 32016D0588
Language: el
Date: 2016-04-14 00:00:00
Title: Εκτελεστική απόφαση (EE) 2016/588 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικούς εναλλάκτες 12 Volt ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

16.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 101/25
            
         ΕΚΤΕΛΕΣΤΙΚΉ ΑΠΌΦΑΣΗ (EE) 2016/588 ΤΗΣ ΕΠΙΤΡΟΠΉΣ
   της 14ης Απριλίου 2016
   για την έγκριση της τεχνολογίας που χρησιμοποιείται σε αποδοτικούς εναλλάκτες 12 Volt ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
   Εκτιμώντας τα ακόλουθα:
   
               (1)
            
            
               Η αίτηση που υπέβαλε ο προμηθευτής Valeo Equipments Electriques Moteur στις 3 Νοεμβρίου 2015 για την έγκριση του πολύ αποδοτικού εναλλάκτη Valeo με διόδους υψηλής απόδοσης και η αίτηση που υπέβαλε ο προμηθευτής Robert Bosch GmbH στις 10 Ιουνίου 2015 για την έγκριση του αποδοτικού εναλλάκτη Bosch με διόδους πύλης MOS (μετάλλου-οξειδίου-ημιαγωγού) (MGD) αξιολογήθηκαν σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 της Επιτροπής (2) και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009.
            
         
               (2)
            
            
               Τα στοιχεία που παρέχονται στις αιτήσεις Valeo και Bosch αποδεικνύουν ότι πληρούνται οι όροι και τα κριτήρια που αναφέρονται στο άρθρο 12 του κανονισμού (ΕΚ) αριθ. 443/2009 και στα άρθρα 2 και 4 του εκτελεστικού κανονισμού (ΕΕ) αριθ. 725/2011. Επομένως, οι αποδοτικοί εναλλάκτες Valeo και Bosch θα πρέπει να εγκριθούν ως καινοτόμες τεχνολογίες.
            
         
               (3)
            
            
               Με τις εκτελεστικές αποφάσεις 2013/341/ΕΕ (3), 2014/465/ΕΕ (4), (ΕΕ) 2015/158 (5), (ΕΕ) 2015/295 (6) και (ΕΕ) 2015/2280 (7), η Επιτροπή ενέκρινε έξι αιτήσεις που αφορούν τεχνολογίες οι οποίες συμβάλλουν στη βελτίωση της απόδοσης των εναλλακτών. Με βάση την πείρα που αποκτήθηκε από την αξιολόγηση των εν λόγω αιτήσεων, καθώς και των αιτήσεων της Valeo και της Bosch, αποδείχθηκε ικανοποιητικά και αδιαμφισβήτητα ότι ένας εναλλάκτης 12 volt (12 V) με ελάχιστη απόδοση που κυμαίνεται από 73,4 % έως 74,2 %, ανάλογα με το σύστημα κίνησης, και μάζα που δεν υπερβαίνει τη μάζα του εναλλάκτη βάσης κατά περισσότερο από 3 kg πληροί τα κριτήρια επιλεξιμότητας του άρθρου 12 του κανονισμού (ΕΚ) αριθ. 443/2009 και του εκτελεστικού κανονισμού (ΕΕ) αριθ. 725/2011 και εξασφαλίζει μείωση των εκπομπών CO2 κατά 1g CO2/km σε σύγκριση με τον εναλλάκτη βάσης που έχει απόδοση 67 %.
            
         
               (4)
            
            
               Ως εκ τούτου, είναι σκόπιμο να παρασχεθεί στους κατασκευαστές η δυνατότητα να πιστοποιούν την εξοικονόμηση εκπομπών CO2 από αποδοτικούς εναλλάκτες 12 V που πληρούν τις προϋποθέσεις αυτές. Για να εξασφαλιστεί ότι προτείνονται για πιστοποίηση μόνον εναλλάκτες που συμμορφώνονται με τις εν λόγω προϋποθέσεις, ο κατασκευαστής θα πρέπει να παράσχει έκθεση επαλήθευσης που συντάσσεται από ανεξάρτητο όργανο ελέγχου, η οποία βεβαιώνει τη συμμόρφωση, μαζί με την αίτηση πιστοποίησης που υποβάλλεται στην αρχή έγκρισης τύπου.
            
         
               (5)
            
            
               Εάν η αρχή έγκρισης τύπου κρίνει ότι ο εναλλάκτης 12 V δεν πληροί τις προϋποθέσεις για την πιστοποίηση, η αίτηση για πιστοποίηση της εξοικονόμησης θα πρέπει να απορριφθεί.
            
         
               (6)
            
            
               Είναι σκόπιμο να εγκριθεί η μέθοδος δοκιμών για τον προσδιορισμό της εξοικονόμησης εκπομπών CO2 από αποδοτικούς εναλλάκτες 12 V.
            
         
               (7)
            
            
               Για να προσδιοριστεί η εξοικονόμηση εκπομπών CO2 από αποδοτικό εναλλάκτη 12 V, είναι αναγκαίο να καθιερωθεί η τεχνολογία βάσης ως προς την οποία θα πρέπει να αξιολογείται η απόδοση του εναλλάκτη. Με βάση την πείρα που έχει αποκτηθεί, είναι σκόπιμο να θεωρείται ως τεχνολογία βάσης ένας εναλλάκτης 12 V με απόδοση 67 %.
            
         
               (8)
            
            
               Η εξοικονόμηση από αποδοτικό εναλλάκτη 12 V είναι δυνατόν να αποδειχθεί εν μέρει με τη δοκιμή που προβλέπεται στο παράρτημα XII του κανονισμού (ΕΚ) αριθ. 692/2008 της Επιτροπής (8). Ως εκ τούτου, είναι αναγκαίο να εξασφαλιστεί ότι αυτή η μερική κάλυψη λαμβάνεται υπόψη στη μεθοδολογία δοκιμών για εξοικονόμηση εκπομπών CO2 από αποδοτικούς εναλλάκτες 12 V.
            
         
               (9)
            
            
               Για να διευκολυνθεί η ευρύτερη διάδοση των αποδοτικών εναλλακτών 12 V στα νέα οχήματα, ο κατασκευαστής θα πρέπει, επίσης, να έχει τη δυνατότητα να υποβάλει αίτηση για την πιστοποίηση της εξοικονόμησης εκπομπών CO2 από περισσότερους αποδοτικούς εναλλάκτες 12 V με μία ενιαία αίτηση πιστοποίησης. Ωστόσο, κρίνεται σκόπιμο να εξασφαλιστεί ότι, όταν γίνεται χρήση αυτής της δυνατότητας, εφαρμόζεται ένας μηχανισμός που παρέχει κίνητρα για διάδοση μόνον των εναλλακτών που προσφέρουν την υψηλότερη απόδοση.
            
         
               (10)
            
            
               Για να καθοριστεί ο γενικός κωδικός οικολογικής καινοτομίας που πρέπει να χρησιμοποιείται στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (9), θα πρέπει να καθοριστεί ο ατομικός κωδικός που πρέπει να χρησιμοποιείται όσον αφορά την καινοτόμο τεχνολογία για τους αποδοτικούς εναλλάκτες 12 V,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση
   Η τεχνολογία που χρησιμοποιείται στον πολύ αποδοτικό εναλλάκτη Valeo με διόδους υψηλής απόδοσης και στον αποδοτικό εναλλάκτη Bosch με διόδους πύλης MOS (μετάλλου- οξειδίου- ημιαγωγού) εγκρίνεται ως καινοτόμος τεχνολογία κατά την έννοια του άρθρου 12 του κανονισμού (ΕΚ) αριθ. 443/2009.
   Άρθρο 2
   Αίτηση για την πιστοποίηση της εξοικονόμησης εκπομπών CO2
   
   1.   Ο κατασκευαστής μπορεί να υποβάλει αίτηση για πιστοποίηση της εξοικονόμησης εκπομπών CO2 από έναν ή περισσότερους αποδοτικούς εναλλάκτες 12 volt (V) που προορίζονται για χρήση σε οχήματα της κατηγορίας Μ1, εφόσον πληροί τις ακόλουθες προϋποθέσεις:
   
               α)
            
            
               είναι ένα συστατικό που χρησιμοποιείται αποκλειστικά για τη φόρτιση του συσσωρευτή του οχήματος και για την τροφοδότηση του ηλεκτρικού συστήματος του οχήματος όταν ο κινητήρας καύσης λειτουργεί·
            
         
               β)
            
            
               η μάζα του αποδοτικού εναλλάκτη δεν πρέπει να υπερβαίνει τη μάζα του εναλλάκτη βάσης 7 kg κατά περισσότερο από 3 kg·
            
         
               γ)
            
            
               η απόδοσή του είναι τουλάχιστον:
               
                           i)
                        
                        
                           73,8 % για τα βενζινοκίνητα οχήματα·
                        
                     
                           ii)
                        
                        
                           73,4 % για βενζινοκίνητα με υπερσυμπιεστή·
                        
                     
                           iii)
                        
                        
                           74,2 % για τα πετρελαιοκίνητα οχήματα·
                        
                     
         2.   Αίτηση για την πιστοποίηση της εξοικονόμησης από έναν ή περισσότερους αποδοτικούς εναλλάκτες πρέπει να συνοδεύεται από ανεξάρτητη έκθεση επαλήθευσης που να πιστοποιεί ότι ο εναλλάκτης ή οι εναλλάκτες πληροί(-ούν) τις προϋποθέσεις που ορίζονται στην παράγραφο 1.
   3.   Η αρμόδια για την έγκριση τύπου αρχή απορρίπτει την αίτηση για πιστοποίηση, εάν κρίνει ότι ο εναλλάκτης ή οι εναλλάκτες δεν πληρούν τις προϋποθέσεις που ορίζονται στην παράγραφο 1.
   Άρθρο 3
   Πιστοποίηση της εξοικονόμησης εκπομπών CO2
   
   1.   Η μείωση των εκπομπών CO2 λόγω της χρήσης αποδοτικού εναλλάκτη που αναφέρεται στο άρθρο 2 παράγραφος 1 καθορίζεται με χρήση της μεθοδολογίας που καθορίζεται στο παράρτημα.
   2.   Όταν ένας κατασκευαστής υποβάλει αίτηση για την πιστοποίηση της εξοικονόμησης εκπομπών CO2 από περισσότερους του ενός αποδοτικούς εναλλάκτες που αναφέρονται στο άρθρο 2 παράγραφος 1 σε σχέση με μία έκδοση οχήματος, η αρχή έγκρισης τύπου προσδιορίζει ποιοι από τους εναλλάκτες που υποβάλλονται σε δοκιμή παράγουν τη χαμηλότερη εξοικονόμηση εκπομπών CO2 και καταγράφει την κατώτατη τιμή στα σχετικά έγγραφα έγκρισης τύπου. Η τιμή αυτή αναφέρεται στο πιστοποιητικό συμμόρφωσης, σύμφωνα με το άρθρο 11 παράγραφος 2 του εκτελεστικού κανονισμού (ΕΕ) αριθ. 725/2011.
   Άρθρο 4
   Κωδικός οικολογικής καινοτομίας
   Όταν γίνεται αναφορά στην παρούσα απόφαση, αναγράφεται ο κωδικός οικολογικής καινοτομίας αριθ. 17 στα έγγραφα της έγκρισης τύπου, σύμφωνα με το άρθρο 11 παράγραφος 1 του εκτελεστικού κανονισμού (ΕΕ) αριθ. 725/2011.
   Άρθρο 5
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 14 Απριλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 140 της 5.6.2009, σ. 1.
   
      (2)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ' εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).
   
      (3)  Εκτελεστική απόφαση 2013/341/ΕΕ της Επιτροπής, της 27ης Ιουνίου 2013, περί της έγκρισης του εναλλάκτη υψηλής απόδοσης «Valeo Efficient Generation Alternator» ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 179 της 29.6.2013, σ. 98).
   
      (4)  Εκτελεστική απόφαση 2014/465/ΕΕ της Επιτροπής, της 16ης Ιουλίου 2014, περί της έγκρισης του εναλλάκτη απόδοσης «DENSO» ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου και για την τροποποίηση της εκτελεστικής απόφασης 2013/341/ΕΕ της Επιτροπής (ΕΕ L 210 της 17.7.2014, σ. 17).
   
      (5)  Εκτελεστική απόφαση (ΕΕ) 2015/158 της Επιτροπής, της 30ής Ιανουαρίου 2015, για την έγκριση δύο εναλλακτών υψηλής απόδοσης «Robert Bosch GmbH» ως καινοτόμων τεχνολογιών για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 26 της 31.1.2015, σ. 31).
   
      (6)  Εκτελεστική απόφαση (ΕΕ) 2015/295 της Επιτροπής, της 24ης Φεβρουαρίου 2015, για την έγκριση του εναλλάκτη υψηλής απόδοσης MELCO GXi ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 53 της 25.2.2015, σ. 11).
   
      (7)  Εκτελεστική απόφαση (ΕΕ) 2015/2280 της Επιτροπής, της 7ης Δεκεμβρίου 2015, για την έγκριση του εναλλάκτη υψηλής απόδοσης DENSO ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 322 της 8.12.2015, σ. 64).
   
      (8)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (ευρώ 5 και ευρώ 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
   
      (9)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
   
      ΠΑΡΑΡΤΗΜΑ
      
         ΜΕΘΟΔΟΛΟΓΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΕΞΟΙΚΟΝΟΜΗΣΗΣ ΕΚΠΟΜΠΩΝ CO2 ΑΠΟ ΑΠΟΔΟΤΙΚΟ ΕΝΑΛΛΑΚΤΗ 12 V
      
      1.   ΕΙΣΑΓΩΓΗ
      Για να προσδιοριστεί η εξοικονόμηση εκπομπών CO2 που είναι δυνατόν να αποδοθεί στη χρήση αποδοτικού εναλλάκτη σε όχημα της κατηγορίας Μ1, πρέπει να καθοριστούν τα ακόλουθα:
      
                  1)
               
               
                  οι συνθήκες δοκιμών·
               
            
                  2)
               
               
                  ο εξοπλισμός δοκιμής·
               
            
                  3)
               
               
                  ο προσδιορισμός της απόδοσης της καινοτόμου τεχνολογίας και της τεχνολογίας βάσης·
               
            
                  4)
               
               
                  ο υπολογισμός της εξοικονόμησης εκπομπών CO2·
               
            
                  5)
               
               
                  ο υπολογισμός του στατιστικού σφάλματος
               
            
         Παράμετροι, μονάδες και σύμβολα
      
      
         Λατινικά σύμβολα
      
      
                  
                     
               
               
                  —
               
               
                  Εξοικονόμηση εκπομπών CO2 [g CO2/km]
               
            
                  CO2
                  
               
               
                  —
               
               
                  Διοξείδιο του άνθρακα
               
            
                  CF
               
               
                  —
               
               
                  Συντελεστής μετατροπής (l/100 km) – (g CO2/km) [g CO2/l] όπως ορίζεται στον Πίνακας 3
                  
               
            
                  h
               
               
                  —
               
               
                  Συχνότητα όπως ορίζεται στον πίνακα 1
               
            
                  I
               
               
                  —
               
               
                  Ένταση ρεύματος κατά την οποία πραγματοποιείται η μέτρηση [A]
               
            
                  m
               
               
                  —
               
               
                  Αριθμός μετρήσεων του δείγματος
               
            
                  M
               
               
                  —
               
               
                  Ροπή [Nm]
               
            
                  n
               
               
                  —
               
               
                  Συχνότητα περιστροφής [min– 1] όπως ορίζεται στον πίνακα 1
               
            
                  P
               
               
                  —
               
               
                  Ισχύς [W]
               
            
                  
                     
               
               
                  —
               
               
                  Τυπική απόκλιση της απόδοσης του οικολογικά καινοτόμου εναλλάκτη [%]
               
            
                  
                     
               
               
                  —
               
               
                  Μέση τυπική απόκλιση της απόδοσης του οικολογικά καινοτόμου εναλλάκτη [%]
               
            
                  
                     
               
               
                  —
               
               
                  Τυπική απόκλιση της συνολικής εξοικονόμησης εκπομπών CO2 [g CO2/km]
               
            
                  U
               
               
                  —
               
               
                  Τάση δοκιμής κατά την οποία πραγματοποιείται η μέτρηση [V]
               
            
                  v
               
               
                  —
               
               
                  Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h]
               
            
                  VPe
                  
               
               
                  —
               
               
                  Κατανάλωση πραγματικής ισχύος [l/kWh] όπως ορίζεται στον πίνακα 2
               
            
                  
                     
               
               
                  —
               
               
                  Ευαισθησία της υπολογισθείσας εξοικονόμησης εκπομπών CO2 που σχετίζεται με την αποτελεσματικότητα του οικολογικά καινοτόμου εναλλάκτη
               
            
         Ελληνικά σύμβολα
      
      
                  Δ
               
               
                  —
               
               
                  Διαφορά
               
            
                  η
               
               
                  —
               
               
                  Απόδοση εναλλάκτη βάσης [%]
               
            
                  ηEI
                  
               
               
                  —
               
               
                  Απόδοση αποδοτικού εναλλάκτη [%]
               
            
                  
                     
               
               
                  —
               
               
                  Μέση απόδοση του οικολογικά καινοτόμου εναλλάκτη σε σημείο λειτουργίας i [%]
               
            
         Δείκτες
      
      Ο δείκτης (i) αναφέρεται στο σημείο λειτουργίας
      Ο δείκτης (j) αναφέρεται στη μέτρηση του δείγματος
      
                  ΟΚ
               
               
                  —
               
               
                  Οικολογικά καινοτόμοι
               
            
                  m
               
               
                  —
               
               
                  Μηχανικοί
               
            
                  RW
               
               
                  —
               
               
                  Πραγματικές συνθήκες
               
            
                  TA
               
               
                  —
               
               
                  Συνθήκες έγκρισης τύπου
               
            
                  B
               
               
                  —
               
               
                  Βάσης
               
            2.   ΣΥΝΘΗΚΕΣ ΔΟΚΙΜΩΝ
      Οι συνθήκες δοκιμών πρέπει να πληρούν τις απαιτήσεις που ορίζονται στο πρότυπο ISO 8854:2012 (1).
      
         Εξοπλισμός δοκιμής
      
      Ο εξοπλισμός δοκιμής πρέπει να είναι σύμφωνος με τις προδιαγραφές που ορίζονται στο πρότυπο ISO 8854:2012.
      3.   ΜΕΤΡΗΣΕΙΣ ΚΑΙ ΠΡΟΣΔΙΟΡΙΣΜΟΣ ΤΗΣ ΑΠΟΔΟΣΗΣ
      Η απόδοση του αποδοτικού εναλλάκτη πρέπει να προσδιορίζεται σύμφωνα με το πρότυπο ISO 8854:2012, με εξαίρεση τα στοιχεία που ορίζονται στην παρούσα παράγραφο.
      Οι μετρήσεις διενεργούνται σε διάφορα σημεία λειτουργίας i, όπως ορίζεται στον πίνακα 1. Η ένταση ρεύματος του εναλλάκτη ορίζεται ως το ήμισυ της ονομαστικής έντασης για όλα τα σημεία λειτουργίας. Για κάθε ταχύτητα, η τάση και το ρεύμα εξόδου του εναλλάκτη πρέπει να διατηρούνται σταθερά, η τάση στα 14,3 V.
      
         Πίνακας 1
      
      
         Σημεία λειτουργίας
      
      
                  Σημείο λειτουργίας
                  i
               
               
                  Διάστημα σταθεροποίησης
                  [s]
               
               
                  Συχνότητα περιστροφής
                  ni [min– 1]
               
               
                  Συχνότητα
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Η απόδοση υπολογίζεται σύμφωνα με τον τύπο 1.
      
         Τύπος 1
      
      
         
      Όλες οι μετρήσεις απόδοσης πρέπει να πραγματοποιούνται διαδοχικά τουλάχιστον πέντε (5) φορές. Πρέπει να υπολογίζεται ο μέσος όρος των μετρήσεων σε κάθε σημείο λειτουργίας ().
      Η απόδοση του οικολογικά καινοτόμου εναλλάκτη (ηEI) υπολογίζεται σύμφωνα με τον τύπο 2.
      
         Τύπος 2
      
      
         
      Ο αποδοτικός εναλλάκτης οδηγεί σε εξοικονόμηση μηχανικής ισχύος σε πραγματικές συνθήκες (ΔPmRW) και συνθήκες έγκρισης τύπου (ΔPmTA), όπως ορίζονται στον τύπο 3.
      
         Τύπος 3
      
      ΔPm = ΔPmRW – ΔPmTA
      
      Όταν η εξοικονόμηση μηχανικής ισχύος σε πραγματικές συνθήκες (ΔPmRW) υπολογίζεται σύμφωνα με τον Τύπος 4 και η εξοικονόμηση μηχανικής ισχύος σε συνθήκες έγκρισης τύπου (ΔPmTA) σύμφωνα με τον τύπο 5.
      
         Τύπος 4
      
      
         
      
         Τύπος 5
      
      
         
      όπου
      
                  PRW
                  
               
               
                  :
               
               
                  Απαίτηση ισχύος σε «πραγματικές» συνθήκες [W], η οποία είναι 750W
               
            
                  PTA
                  
               
               
                  :
               
               
                  Απαίτηση ισχύος σε συνθήκες έγκρισης τύπου [W], η οποία είναι 350W
               
            
                  ηB
                  
               
               
                  :
               
               
                  Απόδοση του εναλλάκτη βάσης [%], η οποία είναι 67 %
               
            
         Υπολογισμός της εξοικονόμησης εκπομπών CO2
         
      
      Η εξοικονόμηση εκπομπών CO2 του αποδοτικού εναλλάκτη υπολογίζεται με τον εξής τύπο:
      
         Τύπος 6
      
      
         
      όπου
      
                  v
               
               
                  :
               
               
                  Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h], που είναι 33,58 km/h
               
            
                  VPe
                  
               
               
                  :
               
               
                  είναι η κατανάλωση πραγματικής ισχύος που αναφέρονται στον πίνακα 2 που ακολουθεί
                  
                     Πίνακας 2
                  
                  
                     Κατανάλωση πραγματικής ισχύος
                  
                  
                              Τύπος κινητήρα
                           
                           
                              Κατανάλωση πραγματικής ισχύος (VPe)
                              [l/kWh]
                           
                        
                              Βενζινοκινητήρας
                           
                           
                              0,264
                           
                        
                              Βενζινοκινητήρας με υπερπλήρωση
                           
                           
                              0,280
                           
                        
                              Πετρελαιοκινητήρας
                           
                           
                              0,220
                           
                        
            
                  CF
               
               
                  :
               
               
                  Είναι ο συντελεστής που καθορίζεται στον πίνακα 3 που ακολουθεί
                  
                     Πίνακας 3
                  
                  
                     Συντελεστής μετατροπής καυσίμου
                  
                  
                              Είδος καυσίμου
                           
                           
                              Συντελεστής μετατροπής (l/100 km) - (g CO2/km) (CF)
                              [g CO2/l]
                           
                        
                              Βενζίνη
                           
                           
                              2 330 
                           
                        
                              Ντίζελ
                           
                           
                              2 640 
                           
                        
            
         Υπολογισμός του στατιστικού σφάλματος
      
      Πρέπει να προσδιορίζονται ποσοτικά τα στατιστικά σφάλματα στα αποτελέσματα της μεθοδολογίας δοκιμών που προκλήθηκαν από τις μετρήσεις. Για κάθε σημείο λειτουργίας υπολογίζεται η τυπική απόκλιση όπως ορίζεται με τον ακόλουθο τύπο:
      
         Τύπος 7
      
      
         
      Η τυπική απόκλιση της τιμής της απόδοσης του αποδοτικού εναλλάκτη () υπολογίζεται σύμφωνα με τον τύπο 8:
      
         Τύπος 8
      
      
         
      Η τυπική απόκλιση της απόδοσης του εναλλάκτη () οδηγεί σε σφάλμα στον υπολογισμό της εξοικονόμησης εκπομπών CO2 (). Το σφάλμα αυτό υπολογίζεται σύμφωνα με τον τύπο 9:
      
         Τύπος 9
      
      
         
      
         Στατιστική σημασία
      
      Πρέπει να αποδεικνύεται για κάθε τύπο, παραλλαγή και έκδοση οχήματος εξοπλισμένου με αποδοτικό εναλλάκτη ότι το σφάλμα στην εξοικονόμηση εκπομπών CO2 που υπολογίζεται με τον τύπο 9 δεν είναι μεγαλύτερο από τη διαφορά μεταξύ της συνολικής εξοικονόμησης εκπομπών CO2 και του κατώτατου ορίου εξοικονόμησης που αναφέρεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011 (βλέπε τύπο 10).
      
         Τύπος 10
      
      
         
      όπου:
      
                  MT
               
               
                  :
               
               
                  Κατώτατο όριο [gCO2/km)], που είναι 1 g CO2/km
               
            
         Έκθεση δοκιμής και αξιολόγησης
      
      Η έκθεση περιλαμβάνει:
      
                  —
               
               
                  το μοντέλο και τη μάζα των υπό δοκιμή εναλλακτών
               
            
                  —
               
               
                  την περιγραφή της κλίνης δοκιμών
               
            
                  —
               
               
                  τα αποτελέσματα δοκιμών (μετρούμενες τιμές)
               
            
                  —
               
               
                  τα αποτελέσματα των υπολογισμών και τους αντίστοιχους τύπους
               
            
         Τοποθέτηση αποδοτικού εναλλάκτη σε οχήματα
      
      Η αρχή έγκρισης τύπου πρέπει να πιστοποιεί την εξοικονόμηση εκπομπών CO2 με βάση τις μετρήσεις του αποδοτικού εναλλάκτη και του εναλλάκτη βάσης με τη μεθοδολογία δοκιμών που ορίζεται στο παρόν παράρτημα. Αν η εξοικονόμηση εκπομπών CO2 είναι χαμηλότερη από το όριο που αναφέρεται στο άρθρο 9 παράγραφος 1, εφαρμόζεται το άρθρο 11 παράγραφος 2 δεύτερο εδάφιο του εκτελεστικού κανονισμού (ΕΕ) αριθ. 725/2011.
      
         (1)  ISO 8854:2012 Road vehicles — Alternators with regulators — Test methods and general requirements (Οδικά οχήματα — Εναλλάκτες με ρυθμιστές — Μέθοδοι δοκιμών και γενικές απαιτήσεις). Αριθμός αναφοράς ISO 8854:2012, δημοσιεύτηκε 1 Ιουνίου 2012.